
TENTAMEN  INAUGURATE 

-  DE 

VESICANTIBUS. 


VETUSTISSIMIS  usqiie  temporibus  medicamen¬ 
ta  Epispastica  ut  vocantur,  et  Rubefacientia 
nonnullis  in  morbis  adhibita  fuerunt.  Vel 
Hippocrati  Cantharidum  usus  internus  haud 
ignotus,  utpote  qui  aquae  inter  cutem,  et  men¬ 
struis  aegre  respondentibus,  praeciperet ;  an,  ve¬ 
ro,  Cantharides  cuti  admotae  essent  ante  Are- 
taeum,  qui  exulcerandi  gratia  utique  has  infri- 
cavit,  minime  jam  constat. 

Etiamsi  Epispastica,  hisce  temporibus  in  tan¬ 
tum  evecta  fuerunt,  tam  crebro,  tam  varie,  tam 
feliciter  usurpentur,  ut  principem  etiam  utilis¬ 
sima  inter  remedia  locum  sibi  jure  vindicent; 

USUS,  nihilominus,  eorundem,  commodaque  ex¬ 
hibendi  tempora  et  occasiones,  nondum  ea  ac¬ 
curatione  innotuit,  quae  ab  experimentis  tot 
saeculorum,  sagacitate  clarissimorum  medico¬ 
rum  sperari  licebat. 

In  haec  autem  ut  facilius  inquiremus,  haud 
alienum  erit  mutationum  quas  in  corpore  vivo 
inducant  naturam  et  momentum  ante  docuisse. 

Emplastrum  Epispasticum  cuicunque  parti 
admotum  sic  temperare  possumus,  ut  pars  sub 
ea  rubescat  tantum,  aut  vesiculis  obsideatur, 
aut  pus  ipsum  denique  a  vasis  in  cute  effundat. 
Quod  ad  Rvbefacientia  attinet.  Sinapis  Alba 

t 

aliaque  plurima  medicamenta  Cantharidi  multi¬ 
modis  ad  id  praestant  \  quoniam  eosdem  salu¬ 
bres  edant  effectus,  saepe  multo  celerius,  om- 
nique  careant  metu  molestiarum,  quas  illam 
aut  comitari  aut  consequi  subinde  videmus. 
Quum  vero  vesiculas  excitare  consilium  est. 
Cantharidibus  nunc  omnes  fere  utuntur  ;  alia 
enim  acria  quae  idem  efficerent  admota,  ulce¬ 
rationes  nimium  profundas  excitasse  repererunt 
medici. 

Epispasticutn  summae  cuti  applicatum,  pri-> 

I 

mo  hujus  vascula  stimulat,  in  actionem  ciet  5 
unde  latex  serosus  uberrime  profunditur,  cuti¬ 
culam  in  bullas  plurimas  a  cute  attollens,  quae 
brevi  in  unam  et  ingentem  vesicam  confluunt ; 
Haec  ferro  incisa  cutem  subter  rubram  et  in¬ 
flammatione  obsessam,  ostendit.  Hujusmodi 
inflammatio  in  gangraenam  usque  nonnunquam 
praecipitatur,  neque  funestissimi  eventus  desunt 
exempla,  apud  Hoffmanum,  Baglivium,  alios- 
que.  Mortonus  *  hoc  creberrime  vetulis  con¬ 
tingere  docet ;  sed  omni  aetate,  nonnullis  cor¬ 
poris  conditionibus,  Emplastrum  Epispasticum 
curam  non  levem  sibi  postulat :  membris  quidem 
aut  resolutis  aut  aquae  tumentibus  ;  imbecillis, 
inque  gangraenam  pronioribus,  hanc  cui'ationem 
prorsus  inutilem  fore  ineptamque  putato. 

Neque  parti  cui  superimponuntur  cohibetur 
effectus  Vesicantium.  Quantum  ad  corporis 
evacuationem  attinet  ultra  partem  equidem  non 
vagantur  ;  at  latex  utcunque  parcus,  pro  ra¬ 
tione  totius  humoris  circulantis  qui  inde  fertur, 

^  Exercit.  II.  cap.  7. 

sufficit  nihilominus,  et  congestionem  partium 
vicinarum,  et  inflammationem,  sublevare.  Eo¬ 
rundem  stimulatio  universum  super  corpus  ope¬ 
ratur,  totiusque  compaginis  efficaciam  concitat, 
totius  sanguinis  circuitus  vigorem  evocat.  Bag- 
Livius  praeclare  haec  verba  fecit ;  “  Movent 
vesicatoria,  contrahunt,  concutiunt  totum  cor- 
puSi  atque  ut  fluida,  ita  solida,  una  eodem- 
que  tempore  excitant  et  dimovent  Hux- 
HAM  porro  Cantharidum  actio  non  cutem 
‘‘  tantummodo,  sed  universum  genus  nervorum 
“  et  vasculorum  agitat.”  Atque  rem  ultra 
corroborare,  sententias  Friendii,  Willisii, 
Boerhaavii,  Van  Swieten  prolaturus  essem, 
ni  quotidiana  omnium  observatio  testimonium 
longe  firmius  prestaret. 

Inter  effectus  cantharides,  ut  vesicas  exci¬ 
tent  exhibitas,  nonnunquam  comitatos,  recen¬ 
seantur  vomitus,  sitis  ingens,  tremores,  nec  raro 
convulsiones.  Faciunt  per  se,’^  inquit  Boer- 
HAAvius,  ‘‘febrem,  anxietates,  halitum  cadave- 
“  rosum,  urinam  foetidam  et  acrem,  sanguinem 

*  Opera,  fol.  64. 

in  acre  putrefaciens  solutum.”  Commenta¬ 
tor  ejusdem  eruditissimus  adjecit,  Impruden- 
“  ter  applicatae  corpori,  febrem,  sitim,  calorem 
urentem,  halitum  cadaverosum  faciunt 
De  Haen  t  foeminam  narrat,  cui,  ex  emplastro 
superinjecto  alvus  aeruginosa,  sanguinolenta  de¬ 
scendit  ;  neque  multum  quod  Baglivius  t  me¬ 
moriae  tradidit  absimile,  ubi  sanguinis  per  al¬ 
vum  profluvium,  citoque  mors  ipsa  parilem  cura¬ 
tionem  sequebatur. 

Cantharidum  tamen  effectus  notabiliores, 
itemque  crebriores  et  molestiores  hi  sunt,  quos 
etiam  extrinsicus  admotae  in  lotii  itinera  indu¬ 
cunt  j  stranguria,  nempe,  ardoris  sensus,  mictu- 
ritio  frequens,  doloriflca,  sanguinea,  Ischuria, 
dolores  vesicae  cruciantes.  Auctor  est  Fabri¬ 
cius  ab  Aquapendente  plures  ab  urina  suppressa 
mortuos  esse,  vesicatoriis  nimirum  cruribus  et 
brachiis  admotis.  Omnia  haec  sinistra  eveniunt 
si  Baglivio  credas,  “  praesertim  in  gracili  corpo- 

*  Comment.  Tom.  I.  fol.  108. 

f  Rat.  Med.  Pars  III.  cap.  i. 

J  De  Vesic.  cap.  ii. 

“  ris  habitu  in  calido  et  sicco  temperamento  * 
et  Doctissimus  Professor  Gregoiuus  rarius  in¬ 
fantibus  quam  adultis  hominibus  contingere 
docet  t. 

Omnes  quos  supra  comprehendimus  effectus 
(iis  tantum  exceptis  quae  partem  ipsam  affici¬ 
ant,)  ab  acrimonia  quadam  subtili  et  urente  in 
sanguinem  resorpta  provenire,  nemo  sanus  est, 
ni  fallor,  qui  serio  negaret ;  praesertim  si  repu¬ 
tat  quam  simillimi  sint  effectibus  Cantharidum 
per  os  in  corpore  sumptarum.  Quod  vero  haec 
acrimonia,  tam  prompte  et  vehementer  vesicam 
afficiens,  ab  illo  discrepet  principio,  quod  cutis 
vesiculas  et  ulcerationis  efficit,  experimentis  et 
observationibus  Galli  Thouvenal  f,  verisimilli- 
mum  apparet.  Ille  chemicus  solertissimus  pro¬ 
prietatem  qud  bullae  concitantur  ad  materiam 
quandam  ceream,  viridiscentem  retulit ;  acri- 
dum  autem  et  volatile  principium,  distillando 
liberatum,  partes  urinae  dicatas  singulari  illo 
modo  afficere  opinatus. 

*  De  Vesic.  cap.  ii. 

f  Consp.  Med.  Theor.  cap,  xli. 

J  Annales  de  Chemie,  Tom.  XLVII. 

Medici  nonnulli  et  celebres,  hanc  Canthari¬ 
dum  absorptionem  prorsus  respuunt,  et  mingen¬ 
di  difficultates  consensui  alicui  inter  partes  vexa¬ 
tas  et  cutum  tribuerunt.  Atqui  nullum  aliud 
vesicatorium  idem  praestat,  etiam  malum  lon¬ 
ge  proclivius  accidit,  si  spatium  cui  admo¬ 
vendae  sint  cantharides,  abrasione  aut  vulnere 
cuticula  fuerit  privatum,  atque  sic  expeditius 
particulas  illarum  subtiliores  resorbere  value¬ 
rit. 

Quin  etiam,  hac  absorptione  concessa,  conten¬ 
dunt,  omnia  extranea  in  sanguinem  accepta,  ne¬ 
que  corpori  animali  assimilata,  iterum  per  ex- 
cretionem  quandam  corpore  exire  ;  cantharides 
quidem  hunc  ad  modum  per  urinae  vias  elici, 
neque  praeter  dolorem,  a  moleculis  satis  acri¬ 
bus,  transeundo  parietes  ear undem  irritantibus, 
factum,  quidquam  in  corpus  universum  moveri*. 
Profecto,  et  auctae  vasorum  actionis,  et  vehe¬ 
mentis  in  toto  genere  nervoso  irritationis  effica¬ 
ciam  hujus  medicaminis  in  partes  rite  contem¬ 
plando,  rationem  reddere  poterimus ;  sed  sitis 

^  PercevaVs  Essays,  Vol.  I. 

indomabilis,  subinde  ex  istiusmodi  emplastro  no* 
tata,  quacum  febris  pari  passu  haudquaqum  in¬ 
gravescere  videtur,  explicari  nequit,  nisi  actio¬ 
nem  ultra  vesicam  longe  extendi  credamus.  Haec 
Baglivio  sic  describitur, — ‘‘  Nihil  tam  cito  post 
“  adhibita  supervenit  vesicatoria  quam  sitis  cum 
linguae  ariditate,  quae  quandoque  tanta  est 
praesertim  in  aegris  adusti  temperamenti  et 
mente  non  alienata,  ut  quibuslibet  remediis 
temperari  vix  possit  praeterquam  continuo  a- 
‘‘  quae  gargarismo;  durat  haec  sitis  ita  vehemen- 
“  ter  per  triduum  circiter,  prout  scilicit  citius 
aut  serius,  parcius  vel  uberius,  acres  cantha- 
ridum  sales  a  massa  sanguinis  fuerint  separati, 
deinde,  sensim  remittit*.”  Boerhaavius  scrip¬ 
sit,  ‘‘  Cantharides  in  se  gerunt  venenum  spiri- 
tuosissimum  quod  corpus  humanum  adeo  mu- 
“  tat,  ut  nil  maneat  intactum  t.’’  “  Quis  forsan 
“  credit,”  ait  Forsten,  earum  vires,  reliquis 
corporis  partibus  intactis  ad  solas  properare 
renes  vesicamque  urinariam  t.”  Friend  Doc- 

♦  De  Vesic.  cap.  ii. 

-[•  De  Morbis  Nerv.  fol.  2ll. 

t  De  Vesic.  fol.  14)1. 

tissimus,  Inter  externos  limites,  inque  seri  eva- 

cuatione  consistere  non  videtur  virtus  canthari- 

“  dum,  neque  mirifica  earum  virtus  explicari  po- 

test  nisi  rationem  eam  qua  non  modo  cutem 

sed  et  sanguinem  afficiant,  assequamur 

Doct.  Whytt  etiam  observavit  ut  vesicantium 

* 

effectus,  quo  pulsum  celerant  non  tantum  dolori 
vel  inflammatione  quam  partibus  cient, ascribi  de¬ 
beat,  sed  quoque  subtilioribus  cantharidum  par¬ 
ticulis  sanguinem  ingressis  et  aptiorem  ad  cor  et 
vasa  ejus  stimulanda  praestantibus  t.  Inde  vero 
satis  verisimile  videtur,  salubres  vesicantium  ef¬ 
fectus,  ubicunque  viris  eftbeti  corporis  excitan¬ 
dae  sunt,  provenisse  quodammodo  ex  stimula- 
tione  vasorum  per  hasce  particulas  dum  cum 
sanguine  ipso  corpus  universum  circumcursant. 

Doct.  Perceval  his  objecit,  quod  vasorum 
contractiones  non  semper,  ut  decet,  vesicatoriis 
admotis  citentur,  quoniam  multis  et  inflamma¬ 
tionem  habentibus  morbis,  praesertim  pectoris^ 

*  De  Febribus,  Com.  IX, 
t  Phil.  Trans.  Vol.  L, 

inflammatio  sedatur  Quamvis  vero  canthari¬ 
dum  absorptarum  stimulatio,  quae  ex  parvula 
in  fluentum  circulans  resumpta  copia,  vehemens 
esse  nequit,  etiam  sub  gravi  inflammatione  exer¬ 
ceretur  in  cor  et  arterias,  haec  tamen  stimulatio 
multo  plusquam  compensatur  auxilio  quod 
vesicantia  partis  inflammationi  afferunt,  a  qua 
vasorum  sanguinem  vehentium  actio  haec 
generalis  nimia  primitus  dependet. 

Vacuantibus  Epispasticorum  et  stimulantibus 
effectibus  omissis,  alia  neque  levis  momenti 
proprietas  descriptum  venit,  qua,  magna  ex 
parte  virtus  earum  in  plurimis  morbis  sanandis 
constat ;  illa  nimirum  actionem  mutatam  ex¬ 
citandi  partibus  quibus  injiciuntur.  Hoc  fit  ex 
lege  corporis  animalis  notissima ;  aliam  actionem 
morbificam,  licet  jam  praesentem,  tolli  saepe 
posse  ab  alia,  sed  diversa  superinducta.  Huc 
referendus  est,  maxime  forsan,  eorum  usus  in 
partium  quarumlibet  inflammatione  aut  conges¬ 
tione  ;  in  actione  demum  abnormi  seu  vasorum 
seu  musculorum. 

*  Essays,  Vol.  L 

Vesicantia  ab  antiquioribus  viris  saepissime 
adhibita  sunt  spe  quadam  Revulsionis  :  et  quam¬ 
vis  hoc  commentum  utcunque  ab  illis  ornatum^ 
et  cum  eorum  medicina  intime  admodum  inter¬ 
textum,  a  recentioribus  repudiatur,  conceden¬ 
dum  tamen  aestimo.  Emplastrum  vesicatorium 
frequenter  profuisse,  humorum  impetum  alio 
convertendo.  Omnibus  constat,  irritatione  ac  in¬ 
flammatione  partis  cujuslibet  facta,  eo  insolitum 
sanguinis  fluxum  dirigi ;  cumque  impetus  spe¬ 
ciales  istiusmodi  plurimis  in  partibus  simul  sub¬ 
sistere  nequeant,  haud  improbabile  videtur,  ut 
vesicatorii  applicatio  contrariam  actionem  con¬ 
citet,  adeoque  circuitus  aequilibrium  eversum 
quodammodo  restaurando  congestionem  seu 
inflammationem,  vel  in  parte  remota,  nonnihil 
levabit.  Hac  sola  ratione  explicatur  commo¬ 
dum.  ex  vesicantibus  per  crura  femoraque,  in 
Pleuritide  et  Peripneumonia  qualiter  Hcxham, 
Eques  aur.  Johannes  PaiNOLu  aliique  non  me¬ 
diocres  Medici  laudarunt. 

Nunc  usus  hujus  remedii  in  morbis  quibus 
adhibetur  praecipuis,  considerabimus. 


X2  DE  VESICANTIBUS. 

Fedre.  Quemadmodum  in  febribus  conti¬ 
nuis  vesicatoriis  utendum  sit,  diu  multumque 
inter  medicos  disputatum  ;  his  utilissima  auxilia, 
illis  valde  perniciosa  eadem  habentibus,  prout 
haec  vel  illa  Theoria  morbi  naturae,  vel  actionis 
remedii  id  temporis  valeret.  Notionibus  autem 
talibus  incertis  exhibitio  nimis  saepe  directa  est, 
atque  ut  praevideri  potuit,  judicia,  quod  ad 
eorum  utilitatem  veram  diversissima  ferebantur ; 
dum  conditiones  contrariae  quibus  imperatae 
sunt,  paene  vel  penitus  negligebantur.  Hippo¬ 
cratis  ^muli  quibus  sententia  erat,  materiam 
aliquam  morbosam  sanguini  inesse  concoctione 
expellendam,  vesicatoria  nullo  non  morbi  tem¬ 
pore  commendabant,  utpote  qui  modus  op¬ 
timus  esset  hancce  coctionem  fovendi.  Qui 
Boerhaavium  praeceptorem  respiciebant  febrem 
lentore  sanguinis  aut  tenacitate  constare  cre¬ 
dentes,  Cantharidibusque  virtutem  humores 

f 

dissolvendi  imputantes,  nullum  remedium  melius 
hanc  tenacitatem  diluere  quam  illas  judicarunt  \ 
neque  raro  sex  eodem  tempore  ex  iis  Emplastra 
ad  id  apponebantur  ;  unum  scilicit  capiti,  pec- 

tori  unum,  unum  denique  singulis  ex  quatuor 
membris,  et  hoc  etiam  quum  febris  ad  summam 
excitationem  et  irritationem  pervenisset.  Cu¬ 
ratione  ita  temeraria  et  perniciosa,  vesicantium 
fama  diu  sustentari  non  potuit ;  deinde  haud 
secus  ac  alia  et  utilissima  remedia  in  neglectum 
deciderunt,  quia  adhibita  sine  rerum  respectu 
quae  administrationem  temperasse  omnino  de¬ 
buerunt  ;  ideoque  censura  dura  nec  satis  dis¬ 
criminata  a  bonis  saepe  auctoribus  notata  sunt. 

In  Typho  Simpliciore,  nec  congestione  in 
parte  aliqua  stipato  ;  vesicantium  usus,  ut  re^ 
mediun  primis  duobus  morbi  temporibus,  om¬ 
nino  et  optime  a  medicina  hodierna  exulavit ; 
quin  et  morbi  stadio  multo  his  posteriore,  licet 
capiti,  stimulandi  gratia,  subinde  admoveantur, 
ubi  vires  corporis  deficiunt,  et  homo  ad  stu¬ 
porem  proclivis  fertur,  dubium  est  an  ullam 
virtutem  possideant. 

Typho  quidem  iriflammatorio^  nempe  qui  par¬ 
tem  aliquam  inflammatam  habet,  in  secundo 
tempore,  sub  aucta  incitatione,  ubi  motus  va¬ 
sorum  generalis  violenta,  corporisque  mobilitas 


14 


DE  VESICANTIBUS. 


superans,  vesicantium  usus,  si  quid  recte  de  his 
rebus  supra  conflavimus,  insigni  injuriae,  et  de¬ 
trimento  non  esse  non  potest.  Promptissima 
tum  et  efficacissima  auxilia,  sanguinis  missio  et 
purgatio,  adhibenda ;  ut  functionis  et  structurae 
non  medicabilis  perturbatio,  parti  praecipue 
sub  inflammatione  et  congestione  minitans,  ar¬ 
ceatur.  Quando  autem  his  exinanitionibus 
factis  ;  morbum  manifeste  mutavimus,  quando 
vasorum  actio  violenta  fere  sedatur,  calor  et 
irritatio  morbosa  minuuntur,  vesicantia  vicinis 
partium  inflammatarum  apposita,  magnopere 
proficere  invenientur  j  raro  quidem  levaminis 
tam  celeris  quam  perfecti  spem  fefellerunt. 

Illa,  scire  licet,  partis  inflammatae  exempla 
Typho  complicata  generalem  exinanitionem 
minus  patiuntur,  quam  quae  febrem  pure  ex 
consensu  habent.  Prioribus,  tempus  excitatio¬ 
nis,  collapsu  quem  vocant,  vel  depressione,  cer¬ 
tissime  excipietur,  qua  vires  misere  prostratae 
facultates  voluntariae  valde  depressae ;  quae 
omnia  intendi,  etiam  fortasse  ad  ^grotantis 
internecionem  a  sanguinis  nimia  detractione, 

necesse  est.  HaDc  ob  causam  saepe  accidit  ut 
sanguinis  missio,  vel  quousque  oportebat,  agi¬ 
tari  nequeat,  quum  Epispastica  utpote  locum 
-  morbosum  deplentia,  aut  novam  ei  actionem 
conciliantia,  auxilia  fiunt  pretii  quidem  vix  aes¬ 
timandi. 

IlL  JoH ANNES  Pringle  meiuoriae  tradidit,  se 
quondam  solitum  esse  omnimorbo  inflammatio¬ 
nem  habente  Epispasticum  admovere,  postea 
vero  his  cohibuisse  exemplis,  in  quibus  capitis 
dolores,  a  sanguinis  missione  praeunte,  levati 
non  fuissent,  vel  homo  tussi  aliave  pulmonum 
affectione  laboraret  Febribus  annorum  1673, 
74,  75,  quibus  atrox  capitis  dolor,’’  signum  ex 
notabilioribus  erat,  aliis  exinanitionibus  prae¬ 
missis,  praecipue  sanguinis  missione  ea  qiian- 
titate  quae  aegri  viribus,  aetati,  aliisque  cir- 
cumstantiis  convenire  visa  est,”  Sydenhamo 
decretum  fuit,  magnum  Emplastrum  vesicato- 
rium  posterioribus  Cervicibus  adplicare  t. 

In  Typhi  delirio  fit  perutile  requirere,  quo- 

*  Dis.  of  the  Army,  p.  134?. 
f  Opera,  fol.  224*. 

niam  vesicantium  usus  inde  pendeat,  an  isthoc 
membranis  cerebrove  ipso  proveniat;  vel,  ut 
saepius  accidit,  ab  irritatione  quadam  remotiore, 
sicut  alvi  faecibus  onustae,  quando  aperientibus 
tantummodo  removendum  est-  Quod  ad  casum 
priorem  spectat,  observationem  utilissimam  me- 
denti  tradidit  Doct.  Whytt.  Namque  commo¬ 
dum  ullum  ab  Epispasticis  se  percepisse  negat, 
si  cerebri  substantia  esset  affecta,  membranis 
intactis ;  seque  rem  ita  se  habere  recte  suspica¬ 
tum  esse,  quandocunque  sine  dolore  capitis, 
vel  rubore  tunicae  adnatae  oculorum,  superve¬ 
nerit  delirium 

Post  exinanitiones  generales  febre  institutas, 
manebit  aliquando  in  parte  affecta  nonnihil  con¬ 
gestionis,  corde  nimirum,  arteriisque  semet 
nimis  imbecilliter  contrahentibus  ;  ubi  cum  sti¬ 
mulantibus  internis,  multum  auxilii  sperare  li¬ 
cet  ab  Epispastici  parti  admoti  stimulatione. 

Subinde  accidit  ut  febrientes,  cubiculis  nimis 
clausis  detenti,  vestimentisque  superfluis  obruti, 
suorum  nimirum  sollicitudine  ne  frigus  colH- 

*  Phil,  Trans.  Vol.  L. 

gerentj  tussi  molesta  pectorisque  angore  labo¬ 
rare  reperiuntur ;  his  victus  refrigerans.  Em¬ 
plastrum  pectori  admotum,  mala  removebunt, 
sanguinisque  missionem  seu  generalem  seu  spe¬ 
cialem  supervacuam  efficient. 

Typho  inflammatorio,  siquando  exinanitio 
fuerit  neglecta,  eo  morbi  gradu  quo  vel  profe¬ 
cisset  vel  fieri  licuisset,  si  collapsus,  ut  dicitur, 
adpropinquat,  aegrique  vires  gravi  sanguinis  in 
capite  vel  in  Thorace  congesti  onere  deprimun¬ 
tur,  tum  Epispastica  parti  admota,  erunt  uti¬ 
lissima,  praesertim  cum  sanguinis  detractione 
speciali  per  hirudines,  vel  cucurbitulam  con¬ 
juncta;  praeter  humorum  enim  fluxum  quem 
inducunt,  quique  saepe  non  parcus  exundat, 
vasa  stimulo  suo  ut  vehementius  agant,  incitant, 
quae  sic  cumulo,  qui  oppresserat,  semet  expe¬ 
diunt. 

Quum  autem  sanguinis  missio  in  Typho  inu- 

♦ 

tilis  apparet,  medicamenta  quae  alvum  purgarent 

inepta,  sanguinis  caput  versus  impetus  fit,  cum 

dolore  ejusdem  pertinace,  molestissimo  aegrum 

ad  extremum  usque  morbum  pessime  vexante  ; 

c 

tempus  hoc  est  quo  vesicantibus  vel  maxime 
fidendum  est. 

Pleuritide,  Peripneumo7iia.  Pulmonibus  vel 
Pleura  inflammatis,  largior  et  si  opus  sit,  re¬ 
petita  sanguinis  detractio,  unicum  est  remedium 
quod  morbi  violentiam  frangere  valebit.  Epis- 
pastica  utcunque  per  se  utilia,  dum  febris  per¬ 
manet  generalis  pericolose  usurpantur ;  quine- 
tiam  tempus  ipsissimum  cui  idonea  sint,  prout  ex¬ 
inanitiones  praepositae  profuerint,  delegendum 
est.  His  signis  sedatis.  Emplastrum  Epispasti- 
cum  doloris  loco  imponendum,  ejus  effectus 
aliis  post  alia  continuetur,  donec  dolor  ullus, 
vel  respirandi  difficultas  haeserit.  Celsus,  san¬ 
guinis  missione  laudata,  prosequitur,  recte 
etiam  sinapi  ex  aceto  super  pectus  imponitur, 
‘‘  donec'  ulcera  pustulasque  excitet,  et  tum  me- 
dicamentum  quod  humorem  illuc  citet 
Inflammationibus  levioribus,  vix  aut  ne  vix 
ulla  febre  stipante,  emplastrum  per  se,  nec  ulla 
sanguinis  missione  juvante,  morbum  saepe  levare 
valebit  j  quandoque  etiam  mali  vehementia 


^  De  Med.  lib.  iv. 

hanc  requirat,  rariorem  tamen  celebrari  efficiet 
JoHANNEs  Pringle  auctor  est  Pieuritidem  pro¬ 
tinus  sub  initio  animadversam  haud  raro  sana¬ 
tam  fuisse,  una  et  larga  sanguinis  missione, 
vesicatorioque  deinde  parti  adfectae  obducto. 
Quum  vero  malum  vehementius  alteram  san¬ 
guinis  detractionem  postulare  judicatur,  utile 
erit  emplastrum  differre,  utpote  cujus  irritatio, 
sanguinis  missionem  minus  utilem  efficiet 
Addidit  vir  idem  Clarissimus,  vesicantia  non 
tantum  Thoraci  sed  extremis  quoque  imposita 
Thoracem  perinde  sublevare,  sputum  expedire. 
Quod  Huxham  quoque  tuetur,  edocens,  Epis- 
pastica  cruribus  femoribusque,  caput  pectusque 
adjuvare  subinde  reperiuntur,  etiam  aliis  auxiliis 
nihil  proficientibus  t.  In  pulmonum  vero  in¬ 
flammatione  acuta,  eadem  quam  proxime  parti 
laboranti  multo  magis  et  certius  proficient.  Sed 
inflammatione  parum  acuta,  vel  subacuta,  qui¬ 
bus  hae  partes  saepe  infestantur  ;  praesertim  sin 
aliquaridiu  duraverit,  si  sanguinis  insolitus  aff 

*  Dis.  of  tbe  Array,  p.  146. 

f  Essay  on  Fevers,  p.  219, 

fluxus  ab  imbecillitate  vasorum  simul  et  dis-^ 
tentione  factus  fuerit  consuetus  ;  tum  probabile 
videtur,  irritationem  contrariam  in  parte  remo¬ 
tiore,  mutato  sic  fluidorum  cursu,  commodi 
non  nihil  esse  allaturum,  Nonnunquam,  ut  in 
Peripneumonia  Notha  Senum,  sanguis  non  tuto 
mittitur  ad  copiam  necessariam,  aut  omnino 
prohibetur,  tum  vesicantia  imprimis  utilia  fiunt. 
Ubicunque  vero  necesse  est  ut  effectus  perpe¬ 
tuetur,  exulceratoria  hujusmodi  repetita  et  vici¬ 
na,  multo  magis  proficient,  quam  continua  parte 
ulceratae  per  unguentum  idoneum  stimulatio. 

Omnibus  viscerum  Abdominis  Inflammationi¬ 
bus  commodissime  aptantur.  In  acutis  autem 
quasi  remoranda  sunt,  donec  morbus  quodam¬ 
modo  infractus  fuerit,  effectusque  a  partis  In¬ 
flammatione  universi  sublati  fuerint,  sanguine 
haud  timide  detracto.  Sic  cautum  erit  ne  vesi- 
catorio  quasi  subagitante,  excitatio  generalis 
intendatur,  istoque  porro  morbi  tempore  exhibe¬ 
tur  quo  virtus  ejus  in  partem  efiicacissime  exer¬ 
cetur. 

Vesicatoria  in  Nephritide  minus  respondere 

Bonnuli  objecerunt :  laedere  vero  ex  effectibus 
dolentibus,  quos  in  urinae  itinera  inducunt ;  sed 
commoda  in  hoc  perinde  ac  aliis  Inflammationi¬ 
bus  speranda,  multo  majoris  momenti  habenda 
sunt  quam  periculum  quodvis  absorptione  nas- 
eiturum. 

In  Fehre  Tuer^pera  vehementer  laudantur,  et 
quamvis  effectus  neque  insignis  neque  stabilis 
semper  appareat,  Abdominis  utique  dolorem  et 
tensionem  utiliter  sublevant,  quin  etiam  collo 
superimposita,  sincipitis  tensionem  auferunt 
somnumque  arcessunt. 

In  Rheumatismo  ubi  morbus  acutae  naturae 
vicinior,  uni  fere  loco  limitatur,  vesicatoria 
bona  fuisse  dicuntur  ;  praecipue  tamen  prius 
admota,  quam  tumor  sese  ostenderif^. 

Nihil  certi  de  eorundum  in  Apopleecia  usu 
expiscari  potui-  Auctores  enim,  utcunque 
clari,  experientiam  quisque  propriam  profitentes 
tam  mire,  hac  de  re,  sibi  invicem  pugnant, 
quod  experientia,  alioquin  nobis  facem  praebere 

*  “  In  crudelissimo  Rheumatismo  nihil  magis  prodest, 
quam  vesicatoria  inter  Scapulas  superimposita/’ — Huxham. 

solita,  liic  nil  nisi  tenebras  et  errores  viam  pal¬ 
pantibus  ostendit.  Causis  Apoplexiae  rite  per¬ 
pensis,  vesicantia  satis  inepta  videri  oportet ; 
quinirao  si  usquam  idonea,  mediocris  certe  uti¬ 
litatis  tantummodo  futura.  Quum  morbus  san¬ 
guinis  congestione  in  vasis  Cerebri  ortum  tra¬ 
hat,  quicquid  ejusdem  motum  acceleraret,  rup¬ 
turam  vel  efFnsionem  minitabitur  j  quumque  mi¬ 
ra  ab  omni  tempore  conspiratio  cranii  interni 
vasa  inter  et  capilitii  observatur,  Epispasticum 
quo  haec  stimulantur,  illa  simul  periculosissimi 
exagitare  necesse  est.  Etiam  post  sanguinis 
tam  ex  toto  corpore  tam  ex  parte  missionem, 
qua  sola  morbum  solvi  speramus  Epispastica 
capilitio  superimposita  eo  incommoda  sunt, 
quod  capiti  refrigerantia  adhiberi  impediant, 
remedium  profecto  ingenii  multo  minus  am¬ 
bigui.  Sin  autem  accessio  diuturnior  fuerit, 
magnum  collo  emplastrum  forsitan  prosit,  irri¬ 
tationem  causticam  excitando,  ideoque  vasorum 
capitis  congestionem  levando.  Hoc  consilio 
quidem  extremis  membris  adplicari  praecepe¬ 
runt  ;  ubi  etsi  tenuem  quidem  profectum  pres- 

tarent,  aliis  tamen  remediis  frustratis,  experiri 
conveniet.  Serosa  mali  specie  minus  ancipites 
edidisse  effectus  ferunt ;  adeoque  capiti,  cervis 
cibus,  extremis  membrorum  partibus,  ut  laticem 
effusum  resorberi  cogant,  admoventur. 

Raro  parte  cuivis  resolutae  manifeste  opitu¬ 
lantur,  si  illum  unum  casum  excipias  quo  vesica 
resolvitur,  cum  urinae  incontinentia ;  ubi  mira 
Cantharidum  efficacia  Ossi  Sacro  admotarum, 
(per  cujus  scilicet  foramina  transeunt  nervi  ve¬ 
sicam  supeditantes),  compluribus  exemplis  pro¬ 
batur  in  libro  cui  titulus.- — The  London  Me- 
dical  Observations  and  Inquiries.” 

Apud  clarum  virum  Perceval  haec  reperies. 
In  Gutta  Serena,  when  it  proceeds  from  a 
paralytic  affection  of  the  Retina,  Blisters  ap- 
plied  to  the  fore  part  of  the  head,  so  as  to 
cover  the  nerves  which  issue  through  the 
supra  orbital  foramina,  and  spread  them- 

“  selves  in  the  forehead,  are  highly  serviceable, 
as  I  have  more  than  once  experienced 


*  Essays,  Vol.  l.  p.  137., 

Vesicatoria  non  nisi  Paralysi  ^partiali  utilia 
erunt ;  ubi  certis  partibus  dolor  cohibetur,  tum 
vero  super  originem  vel  tractum  nervorum  par¬ 
tem  adeuntium  collocentur ;  verbi  gratia  in 
brachio  resoluta  si  inter  vertebras  colli  et  hu¬ 
merum  oblique,  vel  in  brachio  interno  posita, 
probabile  est  ut  sic  utilius  operentur. 

Non  defuerunt  qui  multis  actionibus  muscu¬ 
lorum  spasmodicis  ac  abnormibus  haec  usui 
commendarunt.  Doct.  Whytt  historiam  ha¬ 
bet  qua  musculorum  abdominis  distentiones 
magno  emplastro  his  superjecto  prorsus  fuga¬ 
bantur  *  ;  atque  illustris  Joh annes  Pringle 
testatur  in  doloribus  ventris  fixis,  spasmo,  ne¬ 
que  ulla  inflammatione  evidente  productis,  hoc 
remedium  saepius  respondisse.  ‘‘  In  severe 
and  continued  vomitings,”  Perceval  ait, 
when  the  stomach  is  aifected  with  very  pain- 
“  fui  convulsive  motions,  I  have  observed  the 
“  most  salutary  effects  from  the  application  of 
a  vesicatory  to  the  Epigastrio  region 

*  On  Nervous  Disorders.'’ 
t  Essays,  Vol,  I.  p.  142. 

Quum  hujusmodi  affectiones  ab  irritatione 
quadam  nervorum  provenire  credantur,  haec 
virtus  cantharidum,  qua  spasmum  solvunt,  do¬ 
lori  et  excitationi  quas  gignunt  fortasse  tribua¬ 
tur  ;  animi  scilicet  attentione  huc  conversa, 
sensuque  illius  irritationis  quae  actionem  ab- 
normen  fecerat ;  obscurato  :  Hippocratis  enim 
sententia  est,  duobus  doloribus  obortis  simul 
‘‘  in  eodem  loco,  alter  alterum  obscurat Inde 
quoque  videmus  cur  praecipue  utilia  reperiuntur 
quoties  morbus  a  consuetudine,  sola  continua¬ 
tur  malo  primogenio  jam  diu  quiescente. 

Asthmate  spasmodico^  inter  accessionem,  nisi 
insolito  productam,  Epispastica  quoniam  ut  ope¬ 
rentur  spatium  aliquod  requiritur,  fere  inutilia  ; 
per  intervallum  profecto,  eorundem  series  itera¬ 
ta  ad  Dorsum  vel  ad  Pectus,  ne  accessio  redeat, 
prohibebunt.  Etiam  extremis  membris  admo¬ 
veri,  quamvis  inter  recentiores  homines  potius 
obsoluerit,  Hoffmanno  nihilominus  aliisque 
praeclaris  medicis  usui  commendatur :  utcun¬ 
que  vero  difficile  sit  modi  quo  operentur  ratio¬ 
nem  reddere  manifestam,  utilitas  fit  valde  pro- 

D 

habilis  cum  auxilium  quod  cruribus  convulsa¬ 
rum  puerperarum  conciliat  rite  consideratur. 

Omnia  Ilydrocephali  acuti  tempore  et  qua¬ 
cunque  causa  oriundi,  remedium  efficaciae 
insignis  habita  sunt.  Variae  et  ineptae  opiniones 
quas  de  causa  illius  proxima  tuti  sunt  auctores, 
naturam  ejus  parum  hactenus  explicarunt;  adeo- 
que  licet  statum  illum  cerebri  singularem  unde 
omnia  ejus  mala  profluant  ignoremus,  cum  ta¬ 
men  variis  morbi  temporibus  admodum  variari 
necesse  est,  verisimile  videtur  illud  remedium 
omnibus  Hydrocephali  temporibus  aeque  ac¬ 
commodari  non  posse.  Morbo  jam  provectiori 
remedia  omnigena  frustrantur,  quinimo  si  muta¬ 
tio  subinde  tali  tempore  eveniat,  arti  utique  non 
imputanda  erit.  Protinus  tantum  sub  initio  me¬ 
dicorum  solertia  prodent ;  quo  tempore,  omnia 
quae  praesidia  videntur  promptissime  adhiberi 
deberet.  Signis  vero  non  ambiguis  motus  vaso¬ 
rum  praesertim  capitis  aucti,  Hydrocephalum 
adventare  nunciantibus,  modo  aegri  conditio 
interim  non  vetet,  sanguinis  missio  generalis  in¬ 
dicatur.  Sanguinis  equidem  detractio  in  talibus 
morbis  vesicantibus  semper  (et  necessario)  prae- 


DE  VESICANTIBUS. 


27 


mittenda  est ;  hoc  certe  in  morbo  actionem  in¬ 
signiter  promovere  consuevit  alius  utilissimique 
remedii,  nimirum  Calomelanos.  Post  haec  em¬ 
plastra  alia  post  alia  sunt  adhibenda  toto  capiti, 
‘indeque  fluxus  diutissime  conservandus.  Par¬ 
tem  exulceratam  unguento  Hydrargyri  cinereo 
nutrire  praecipiunt.  ‘‘  In  several  cases,’'  verba 
sunt  Doct.  Cheyne,  I  have  witnessed  a  re- 
markable  mitigation  of  the  symptoms  after 
the  application  of  a  blister  Si  Hydroce- 
phalus  oriatur  a  debilitate  universa,  veluti  si 
quando  morbo  praegresso  corpus  fuerit  exhaus¬ 
tum,  aut  a  partis  ipsius  infirmitate,  Epispastica 
simul  cum  purgantibus  sola  fere  remedia  habe¬ 
antur,  quibus  fidere  praecipue  oportet.  Doctor 
Carmichael  Smyth  cantharidi,  praetulit  nitra- 
tern  argenti  ad  pulverem,  redactum,  ac  emplas¬ 
tro  cuivis  tenaci  obductum,  corioque  forti  ad 
coronae  argenteae  formam  circumciso  (sed  ob¬ 
longo)  superinductum.  Hoc  apud  suturae  sa¬ 
gittalis  et  lambdoeidis  occursum  sic  admovit 
ut  duodecima  quaque  hora  detraheret,  donec 

*  Essays,  Vol.  II.  p.  roe. 

ulcus,  cDte^ferosa,  quantum  sufficerfet  relinque¬ 
retur.  Ita  quidem  si  illi  c/edas,  et  certiores  et 
potentiores  quam  a  vesicatoriis  effectus  asse¬ 


queris  *.  Doct.  Cheyne  opinatur  se  ^  vidisse 
hoc  in  morbo  nonnihil  commodi  secutum  em¬ 
plastrum  Hypochondrio  superjectum;  quum 

viam  sterneret  ac  auxiliaretur  catharticis  me- 

^  ^  ^  ^  1% 

dicamentis  in  hoc  viscere,  ut  muneribus’ funga¬ 
tur,  restituendo  t. 

*  On  Hydrocephalus,  p.  75. 
f  Essays,  Vol.  II.  p..  98. 

